Dxirubxay Ambani

Dxirubxay Ambani (, ; ) — Hindistan milyonçusu, dünyanın ən zəngin adamlarından biri; "Reliance Industries Ltd"nin qurucusu.Leyla Əliyeva. "Milyonçu" layihəsi: Altı yüz qulluqçu ilə 27 mərtəbəlik binada qalan milyarder . publika.az, 25.07.2014 

 Həyatı  
Dxirubxay Ambani 28 dekabr 1932-ci ildə Çorvadda anadan olmuşdur.

2002-ci ildə 60 milyard dollar sərvəti ilə dünya ən varlı adamlarının siyahısında ikinci sırada yer almış Dxirubxay Ambani öz biznesinə cəmi 350 dollarla başlamışdır. Belə ki, o, ilk əvvəl səyyar satıcı olmuşdur. Bir qədər gəlir əldə etdikdən sonra əlindəki vəsaiti tekstil sənayesinə yatırır və Əhmədabad zonasında fabrik açır. 1966-cı ildə məşhur "Reliance Industries" şirkətini yaradır və Hindistanın ən varlı adamlarından birinə çevrilir.

6 iyul 2002-ci ildə Mumbayda vəfat etmişdir.

 Ailəsi 
Dxirubxay Ambani Kokilaben Ambani ilə evli idi. Onların bu nikahdan 2 oğlu və 2 qızı var: Mukeş, Anil, Nina və Deepti.

Dxirubxay oğullarına yüksək təhsil vermişdir. Vəfatından sonra onun sərvətini bölüşdürmək qardaşlar üçün heç də asan olmamışdır. Ataları vəfat etdikdən sonra onlar bir müddət ailə sərvətini birgə idarə edirlər. Hətta uğurları Amerikanın "Time" jurnalında "Asiyanın sahibi ailələr" başlığı ilə manşetə də çıxır. Amma onların bu mehribançılığı uzun çəkmir və qardaşların arasında narazılıq yaranır. Belə ki, Anil iş həyatında Mukeşin kölgəsində qalmaqdan bezir. Ailədə baş verən münaqişə 7 ay bütün ölkə gündəmində olur. Nəticədə qardaşların anası – Dxirubxayın həyat yoldaşı Kokilaben Ambani ailə sərvətini onlar arasında bölüşdürməyi qərara alır. Mukeş neftkimya, tekstil, enerji sənayelərini, eləcə də "Reliance Industries"un adını özündə saxlayır. Anilə isə "Reliance Capital" (sığorta şirkəti, bank), "Reliance Communications" (Hindistanın ən böyük ikinci mobil operatoru) verilir. O, biznes yoluna "Reliance Anil Dhirubhai Ambani Group" adı altında davam edir. Anlaşmaya görə, qardaşlar 10 il boyunca bir-birinə rəqib olacaq heç bir sahəyə investisiya qoymamaq öhdəliyi götürürlər.

 Xatirəsi 
 Mumbayda 2003-cü ildən Dxirubxay Ambani Beynəlxalq Məktəbi fəaliyyət göstərir."Dhirubhai Ambani International School" . da-is.org
Mumbayda 2010-cu ildən Dxirubxay Ambani Fondu fəaliyyət göstərir.Reliance Foundation Official Website . reliancefoundation.org

 İstinadlar 

 Xarici keçidlər 
Founder Chairman, Reliance
Dhirubhai Ambani Institute of Information and Communication Technology 
"Remembering the Prince of Polyester," Time Magazine, 15 July 2002 
Dhirubhai Ambani in Memoriam, Rediff.com
Dhirubhai Ambani from peopleforever.org 
Dhirubhai Ambani from dhirubhai.net
"The Polyester Prince": Hamish McDonald 
Dhirubhai Ambani addressing at the ChemTech Foundation  – PharmaBiz.com – Thursday, 23 January 2003
Dhirubhai gave management a whole new 'ism' A.G. Krishnamurthy on Rediff.com
Mukesh Ambani Son of Late Sh. Dhirubhai Ambani

Kateqoriya:Hindistanda doğulanlar
Kateqoriya:Ambani ailəsi
Kateqoriya:Hindistan milyarderləri
Kateqoriya:İş adamları
Kateqoriya:Mumbayda vəfat edənlər
Kateqoriya:İnsultdan vəfat edənlər